Plaza España (Bogotá)

Plaza España er en plass i bydelen Los Mártires i Bogotá. Den fikk sitt nåværende navn i 1902. Den befinner seg i nabolaget Voto Nacional, mellom Carrera 18 og 19, og Calle 10A og 11.

Plassen er kjent for de omkringliggende bygningene. Hospital San José ligger ved den sørlige enden, Liceo Nacional Agustín Nieto Caballero i vest og pastafabrikken El Gallo i nord. I øst står det flere republikanske herskapshus.

Plassen ble anlagt under navnet Plaza de Maderas i 1890. I 1916 ble det plassert en marmorbyste av Miguel de Cervantes Saavedra på plassen, og det ble anlagt gressplener.

Kilder 
 Cardeño, Freddy Arturo (2006). «Historia del desarrollo urbano del centro de Bogotá (localidad de Los Mártires)».

Eksterne lenker 
 

Bogotá